ET Euroopa Liidu Teataja C 33/7

Prantsuse valitsuse teatis seoses 30. mai 1994. aasta Euroopa Parlamendi ja nõukogu direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimiseks ainuõigusliku tegevusloa ehk Soufflenheim'i loa taotlemise kohta)

(EMPs kohaldatav tekst)

(2007/C 33/05)

Ettevõte Millenium Geo-Venture, registrijärgse aadressiga 1 rue Louis Pasteur, F-92100 Boulogne Billancourt, esitas 10. aprillil 2006 taotluse saada kahekümneks aastaks ainuõiguslik tegevusluba ehk Soufflenheim'i luba vedelate või gaasiliste süsivesinike uurimiseks Bas-Rhini departemangu territooriumil asuval umbes 200 ruutkilomeetri suurusel alal.

Kõnealune tegevusluba kehtib järgmiste geograafiliste koordinaatidega maa-alal, kusjuures algmeridiaaniks on Pariisi meridiaan:

A 6,30 °E 54,30 °N B Meridiaani 6,30 °E lõikumispunkt Prantsusmaa ja Saksamaa vahelise piiriga C Paralleeli 54,10 °N lõikumispunkt Prantsusmaa ja Saksamaa vahelise piiriga D 6,10 °E 54,10 °N E Meridiaani 6,10 °E lõikumispunkt Pechelbronni kontsessiooni lõunapiiriga F Paralleeli 54,30 °N lõikumispunkt Pechelbronni kontsessiooni idapiiriga B kuni C Prantsusmaa ja Saksamaa vaheline piir E kuni F Pechelbronni kontsessiooni piir

Taotluste esitamine ja loa andmise kriteeriumid

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli 1995. aasta muudetud dekreedi nr 95-427 artiklites 3 ja 4 (Prantsuse Vabariigi Teataja, 22. aprill 1995) ning on endiselt jõus vastavalt 2. juuni 2006. aasta kaevandamise ja maa-aluse ladustamise õigust käsitleva dekreedi nr 2006-648 artiklile 63.

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtvalt esitatud “Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374, lk 11) ja kinnitatud 19. aprilli 1995. aasta muudetud dekreediga nr 95-427. Konkureerivad taotlused edastatakse kaevandamisküsimustega tegelevale ministrile allpool osutatud aadressil.

Otsused esialgse taotluse ja konkureerivate taotluste kohta vastavalt eespoolnimetatud dekreedi artiklis 5 määratletud kaevandamisloa andmise kriteeriumitele võetakse vastu kahe aasta jooksul arvestatuna kuupäevast, mil Prantsuse asutused said taotluse kätte, seega hiljemalt 10. aprilliks 2008.

Tingimused ja nõuded kaevandamise teostamise ja peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 9. mai 1995. aasta muudetud dekreedist nr 95-696, milles käsitletakse kaevandamistegevuse alustamist ja kaevanduskontrolli (11. mai 1995. aasta Prantsuse Vabariigi Teataja).

Täiendavat teavet sellel teemal võib saada majandus-, rahandus-, ja tööstusministeeriumist (energia- ja toorainete osakond, energia- ja mineraalressursside talitus, kaevandusalase seadusandluse büroo) (ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel http:// www.legifrance.gouv.fr

(1) EÜT L 164, 30.6.1994, lk. 3.